Emmanuel Christian Plancher
Emmanuel Christian Plancher, ki fèt 24 jiyè 1967 nan komin Jan Rabèl, depatman Nòdwès peyi Ayiti, se yon pè katolik ak yon lengwis ayisyen. 

Li se manm fondatè Akademi Kreyòl Ayisyen.

Biyografi 
Li se pè monfòten katolik, ki te òdone pè nan lane 1996. Li travay nan dyosèz Miragwàn nan pawas Notre Dame Perpetuel Secours nan Chalon. Li se fondatè yon enstiti vi apostolik ki rele « Les Jeanpauliniens », ki gen 2 branch : youn pou pè ak lòt la pou layik. 

Li gen yon metriz nan kominikasyon ak yon doktora nan lengwistik nan Etazini.

Jounal Bon Nouvèl te pwopoze kandidati li kòm manm Akademi Kreyòl Ayisyen. Li fè pati komisyon ekonomik ak syantifik akademi an.

Li kontinye ap travay pou lang kreyòl nan kesyon AETA (Asosyasyon Entènasyonal Tradiktè Ayisyen) ak SALPA (Sant Akademik Lang Pèp Ayisyen nan Miragwàn ). Gen yon lekòl ki rele SML (School Modern Languages), kote li ansenye lang modèn yo apati lang kreyòl ayisyen an. Li travay avèk FOBMAA (Fondasyon Biblik Miltileng Ayisyen Ameriken), pou mete Bib la nan 2 lang, kreyól ak lòt lang yo.

Zèv li yo 
 Kisa w konnen sou Lesprisen an?
 Prier c’est aimer

Referans

Lyen deyò 
 Emmanuel Christian Plancher sou akademikreyol.net
 Emmanuel Christian Plancher, yon Akademisyen angaje sou lenouvelliste.com

Moun
Lengwistik
Lengwis
Lengwis ayisyen
Nesans nan lane 1967